Nik Rabinowitz vanjaar op KKNK | Maroela Media
Die komediant, Nik Rabinowitz, is vanjaar by die KKNK te sien met sy vertoning 'What the EFF?'.
Volgens dié komediant wat al 'n hele paar pryse ingepalm het en selfs in die Royal Albert Hall in Londen opgetree het, is hy baie opgewonde om vir die eerste keer op dié fees op te tree. "Dit gaan pret wees! My vrou het wel gesê ek mag nie op 'n volstruis ry nie."
Rabinowitz sien op 'n persoonlike vlak daarna uit om sy oupagrootjie, Morris Braude, se graf in Oudtshoorn te besoek. "Dalk het ek 'n paar Boerejoodnefies en -niggies op die dorp waarvan ek nie weet nie," het hy gesê.
"Verder hoor ek die Hof gaan nie vanjaar daar wees nie. Ek was nogal mal oor hom in Knight Rider," het hy skertsend gesê.